Beaucarnea recurvata (Nolina) pochádza z Mexika a
na prvý pohľad zaujme svojou "nohou", keďže kmienik pripomína skutočne
sloniu nohu a má krásne dlhé zelené listy. Kmeň, ktorý má slúži ako
zásobník vody pre obdobie sucha.
Vo svojej
domovine dorastá do výšky až 10 metrov.
Okrem slonej nohy ju
môžete poznať aj pod názvom konský chvost alebo fľaškový strom. Na
pestovanie nie je náročná, patrí k nenáročným izbovým rastlinám a jej
pestovanie zvládne aj úplný začiatočník. Pri dobrej starostlivosti
dorastie do výšky aj dvoch metrov.
Nároky na svetlo a teplota: Rastlina si žiada
dostatočné svetlé stanovisko,
dobre znáša aj ranné priame slnko, v lete môže byť umiestnená vonku na
terase. Teplota vo vykurovanom byte jej plne vyhovuje, v zime by nemala
klesnúť pod 10 stupňov.
Pri nízkej vzdušnej vlhkosti je dobré listy pravideľne rosiť vlažnou
odstatou vodou.
Zálievka: Vyžaduje striedmu
zálievku a neznáša premokrenie. V teplejších mesiacoch jej stačí
polievanie raz za dva týždne, v zime zálievku obmedzte na jedno poliatie
za mesiac.
Ilustračná fotografia.